Pályázati felhívás

Zalakaros Város Önkormányzata nyilvános pályázatot hirdet a tulajdonában lévő belterületi ingatlan értékesítésére.

1.) A pályázat tárgya:
Zalakaros Város Önkormányzatának tulajdonában lévő, Zalakaros, Termál út 1. szám alatti 297/2 hrsz-ú, 3052 m2 nagyságú, kivett udvar Fürdő Hotel megnevezésű építési (ÜÜ-2 övezeti besorolású) telek. Az ingatlan építési előírásait az 1. sz. melléklet tartalmazza, jelenlegi beépítettség nagysága: 14 %, zöldfelület nagysága: 40,92 %.
2.) Pályázati ajánlat:

A pályázati ajánlatnak tartalmaznia kell:

a)    A pályázó nevét, címét

b) A megvásárolni kívánt ingatlan pontos meghatározását (cím, hrsz.) a pályázó ajánlatát az ingatlan vételárára vonatkozóan, amely a kiinduló vételárnál kevesebb nem lehet.

c) A pályázati biztosíték befizetésének igazolását, 

d) Nyilatkozatot a pályázati feltételek elfogadásáról és az ellenszolgáltatás teljesítésére vonatkozó kötelezettség vállalásáról.
3.) Pályázati biztosíték: 

A pályázat érvényességének feltétele ajánlati biztosíték (bánatpénz) befizetése, amelyet az ajánlat megküldésével egyidejűleg kell az ajánlattevőnek a kiíró rendelkezésére bocsátani.

Az ajánlati biztosíték a limitár 10%-ának megfelelő összeg.

Az ajánlati biztosítékot a Zalakaros Város Önkormányzata OTP Banknál vezetett 11749015-15432230 számú bankszámlájára kell befizetni a pályázat bontásával egyidejűleg. Az összeg eredményes pályázat esetén foglalónak minősül, fizetés esetén a vételi árba beszámít. A nem nyertes pályázók részére az ajánlatok elbírálásától számított 15, egyéb esetekben a pályázati felhívás visszavonásától, az ajánlatok érvénytelenségének az ajánlatok érvénytelenségének vagy eredménytelenségének megállapításától 15 napon belül kamatmentesen visszajár. A befizetés igazolása a pályázat kötelező melléklete.
4.) Jogi feltételek:
- az ingatlanok per-és tehermentesek az ingatlan nyilvántartás alapján. 

- pályázati ajánlatnak tartalmaznia kell az ajánlattevő részletes nyilatkozatát, így különösen: 

a / a pályázati felhívás feltételeinek elfogadására

b/ az ellenszolgáltatás teljesítésére vonatkozó kötelezettség vállalásra.

c/ igazolás 

· arról, hogy a pályázónak nincs köztartozása, / kiíróval szembeni tartozása/

· nem áll csőd, végelszámolási, felszámolási eljárás alatt – ez kizáró ok

· Igazolás arról, hogy nincs egyéb tartozása, egyéb címen a kiíró felé, ezek igazolása NAV stb.,

· gazdasági társaságok képviselői egy hónapnál nem régebbi cégmásolatot és aláírási címpéldányt természetes személyek érvényes személyi igazolvány hiteles másolatát kötelesek csatolni.

- A pályáztatás tárgyát képező ingatlan (ingóságokkal együtt számított) legalacsonyabb vételára / a pályáztatás kiinduló ára: nettó 400.000.000 Ft, azaz négyszázmillió 00/100 forint.
- Elővásárlási jogról tájékoztatás:

Felhívjuk a Tisztelt Ajánlattevő figyelmét, hogy a pályáztatás tárgyát képező ingatlanra a Magyar Államot elővásárlási jog illeti meg.
A nemzeti vagyonról szóló 2011. évi CXCVI. törvény 14. §. (2) bekezdése szerint: „Helyi önkormányzat tulajdonában lévő ingatlan értékesítése esetén - a (3)-(4) bekezdésben foglalt kivétellel - az államot minden más jogosultat megelőző elővásárlási jog illeti meg.

Ezen jogosultság az államot osztott tulajdon esetén az épület tulajdonosának a földre, illetve a föld tulajdonosának az épületre fennálló elővásárlási jogát megelőzően illeti meg. A 14. §. (4) szerint a (2) bekezdés rendelkezését nem kell alkalmazni a 13. § (1) bekezdése szerint meghatározott értékhatár 20%-át el nem érő értékű ingatlan értékesítése esetén.

Az Nvtv. 13. § (1) bekezdése szerint meghatározott értékhatár, 20 %-a Magyarország 2020. központi költségvetéséről szóló 2019. évi LXXI. törvény aláírásakor hatályos 5. § (3) bekezdés c) pontja alapján 5.000.000,- Ft egyedi bruttó forgalmi érték.

Jelen ajánlattételi felhívás tárgya szerinti ingatlan legalacsonyabb /ingatlanforgalmi szakértő által megállapított forgalmi értéke meghaladja az 5 .000.000 Ft-ot.

Az elővásárlási  jog gyakorlására külön törvényben meghatározott szerv - amennyiben törvény a nyilatkozattételi határidőre vonatkozóan eltérően nem rendelkezik - az átruházás valamennyi lényeges elemét tartalmazó ajánlat vagy az elővásárlási jog jogosultjával szemben még hatályba nem lépett a nemzeti vagyon értékesítésére irányuló szerződés részére történő megküldéstől számított 35 napon belül nyilatkozik, hogy kíván-e élni elővásárlási jogával az állam nevében. A 35 napos határidőt az ajánlat vagy a szerződés személyes átadása esetén az átadás igazolt napjától, postai küldemény  esetén  a küldemény  feladásának igazolt napjától kell számítani. A határidő elmulasztása jogvesztő.
- A pályázatot az, az ajánlattevő nyeri meg, akinek
· az ajánlata megfelel a pályázati kiírás tartalmi feltételeinek, (jogi és egyéb feltételeknek), továbbá 

· aki a vételi ár tekintetében a legkedvezőbb ajánlatot adja, 

· a vételi ár a képviselőtestület által meghatározott induló összegnél alacsonyabb nem lehet 

- A pályázatot elnyert ajánlattevővel az ajánlat elfogadásától számított 15 napon belül szerződést kell kötni. A szerződéskötési határidőnek a pályázatot elnyerő részéről történő elmulasztása esetén a szerződést a következő legjobbnak ítélt ajánlattevővel lehet megkötni, amennyiben ez az ajánlat is megfelel a pályázati kiírás feltételeinek. Ha a szerződés ebben az esetben sem jön létre, az ingatlan tekintetében új pályázatot kell kiírni, egyéb esetben a harmadik legjobb ajánlattevővel lehet szerződést kötni 
- Az ingatlanszerzéssel kapcsolatos vagyonátruházási illeték, illetve a tulajdonjog változás ingatlan-nyilvántartásban történő átvezetésének költségei a vevőt terhelik.

5.) Egyéb kikötések:

Zalakaros Város Önkormányzata fenntartja magának a jogot, hogy a pályázatot indokolás nélkül eredménytelenné nyilváníthatja és a pályázati határidő lejárta előtt azt indokolás nélkül visszavonhatja.
6.) Pályázat benyújtása:
A pályázatokat elektronikus úton a jegyzo@zalakaros.hu és a tuzemeltetes@zalakaros.hu email címekre kell egyidejűleg megküldeni. Az elektronikus levél tárgyában kérjük feltüntetni a következő szöveget: 2024. március 28. 11.05-ig nem nyitható meg!

Pályázat beadási határideje:                                            2024. március 28.  1100 óra

Pályázat bontásának időpontja:                                      2024. március 28.  1105 óra
Pályázat bontásának helye:                        
Zalakarosi Közös Önkormányzati Hivatal, 8749 Zalakaros, Gyógyfürdő tér. 1. I. emelet Nagyterme. 
A Pályázat akkor minősül határidőre benyújtottnak, ha az ajánlattételi határidő lejártáig a mindkét e-mail címre egyidejűleg beérkezik. A pályázaton részt vehet minden jogi- és természetes személy. Az ajánlatok felbontásánál az ajánlattevők, valamint az általuk meghívott személyek lehetnek jelen. 

7.) A pályázati ajánlatok érvénytelensége:

Az ajánlatok bontását/ismertetését követően megállapításra kerül, hogy mely ajánlatok érvényesek és melyek érvénytelenek.
Érvénytelen az ajánlat, ha:

a.) az ajánlatot a benyújtásra meghatározott határidő eltelte után küldték meg,

b.) a bánatpénzt az ajánlattevő nem bocsátotta a kiíró rendelkezésére, vagy annak befizetését nem igazolta,

c.) az ajánlat nem felel meg a pályázati kiírás alaki és tartalmi feltételeinek, (jogi feltételeknek)

d.) a pályázati felhívásban megadott induló árnál alacsonyabb összegű ajánlati árat tartalmaz,

e.) az ajánlati felhívásban meghatározott mellékleteket nem tartalmazza.

f.) olyan ajánlattevő nyújtotta be, amelyik nem jogosult részt venni a pályázaton.

A pályázati felhívásnak nem megfelelő, hiányos pályázat esetén a pályázót a pályázat benyújtását követő 5 napon belül a kiíró hiánypótlásra szólítja fel. Hiánypótlásra csak egyszer, a felszólítás kézhezvételétől számított 5 napon belül van lehetőség. A pályázatbefogadás időpontjának a pályázati felhívásnak hiánytalanul megfelelő pályázat - hiánypótlási felhívás esetén a teljes körű hiánypótlás - beérkezésének időpontját kell tekinteni.
8.) Pályázat elbírálása:

A pályázat kiírásában és a pályázat elbírálásában részt vevő személy a vele szemben fennálló kizárási okot köteles haladéktalanul bejelenteni a jegyzőnek. Az elfogultságot a pályázó is bejelentheti.

A kapott érvényes ajánlatokat Zalakaros Város Önkormányzata Képviselőtestülete bírálja el.
Az elbírálás helye: 8749 Zalakaros, Gyógyfürdő tér 1. I. emeleti tanácskozó terme

Az elbírálás várható időpontja: 2024. áprilisi soros ülés
A pályázat eredményhirdetése a pályázat elbírálásával egyidejűleg történik.
A pályázat kiírója fenntartja magának azt a jogot, hogy a pályázatot indokolás nélkül eredménytelennek nyilvánítsa.

Az ajánlattevők az ajánlatukhoz az elbírálástól számított 30 napig kötve vannak. A győztes pályázó az eredményhirdetéstől számított 15 napon belül köteles megkötni az adásvételi szerződést. Az adásvételi szerződéseket a vevő megbízásából eljáró ügyvéd készíti el, az önkormányzat nevében eljáró ügyvéd véleményezése mellett. Az ezzel járó költségek a vevőt terhelik.
Az  Eladó  az  adásvételi  szerződés  mindkét   fél  általi  aláírása  után  a  végleges,  érvényes,  ingatlan­

nyilvántartási átvezetésre alkalmas szerződést, mely egyetlen hatályba léptető feltételként csak az elővásárlásra jogosult nyilatkozatát tartalmazza , megküldi a Magyar Államot megillető elővásárlási jog gyakorlására külön törvényben meghatározott szerv részére . Az elővásárlási jogról lemondó nyilatkozatot annak beérkezése után az Eladó a Vevő megbízásából eljáró ügyvédnek küldi meg az ingatlannyilvántartásban történő tulajdonos változás átvezetése érdekében.
A befizetett ajánlati biztosíték (bánatpénz) a vételi ár összegébe beszámításra kerül. Amennyiben a pályázat nyertese valamely okból eláll a vételi szándékától az ajánlati kötöttség ideje alatt, azaz nem köti meg az adásvételi szerződést a fenti határidőn belül, az ajánlati biztosítékot elveszti és a pályázat második helyezettje léphet a helyébe. 

9.) A vételi ár megfizetése: 

A vételár megfizetésének módja: átutalás, a Zalakaros Város Önkormányzata OTP Banknál vezetett 11749015-15432230 számú bankszámlájára kell befizetni.

A vételár megfizetésének üteme és határideje: 

A vételárat az adásvételi szerződés aláírásával egyidejűleg kell megfizetni.
A teljes vételár késedelmes teljesítése esetén az Eladó jogosult a szerződéstől elállni és a foglalót megtartani. 

A tulajdonjog változás ingatlan-nyilvántartásban történő átvezetésének költségei a Vevőt terhelik.
10.) A pályázati eljárásra vonatkozóan további információ szerezhető: 
Zalakarosi Közös Önkormányzati Hivatal földszinti irodájában (8749 Zalakaros, Gyógyfürdő tér 1. Tel.:93/340-100/119) Bognár Ottó Péter ügyintézőnél ügyfélfogadási időben. 
Zalakaros, 2024. február 15.








………………………………








           Novák Ferenc

                                                                                                                  polgármester
Meghirdetve: 2024. február 15.

Kivonat

Zalakaros Város Önkormányzata 

19/2015. (IX.11.) önkormányzati rendelete

a Helyi Építési Szabályzatról

12. Építés általános szabályai

16. § (1) Az övezetek és építési övezetek területén épületet elhelyezni

a) a szabályozási tervben jelölt építési hely esetén – az állattartó és trágyatároló építmények kivételével - annak területén belül az oldal és hátsókert általános szabályainak megtartásával,

b) építési hely jelöléssel nem rendelkező övezetek esetében pedig az elő-, oldal és hátsókert általános szabályainak megtartásával lehet.

c) Az állattartó és trágyatároló építményeket a telken az építési hely jelölésétől függetlenül a 3. melléklet előírásai szerint, valamint az elő-, oldal- és hátsókert szabályainak megtartásával lehet elhelyezni úgy, hogy az a környezetére zavaró hatással ne legyen.

(2) Az övezetek és építési övezetek területén az adott telek rendeltetését meghatározó új főépítményt elhelyezni

a) építési vonallal szabályozott telkek esetében úgy lehet, hogy az épület domináns építészeti határoló fala térfalat meghatározóan e vonalat érintve helyezkedjen el,

b) építési vonallal nem szabályozott területek esetében, illeszkedve a környezet beépítéséhez,

c)9 kialakult környezet hiányában a szabályozási tervben egyéb módon nem szabályozott helyeken 5 m-es előkerttel, az Lke jelű övezetek területén a saroktelkek hosszabbik oldala mentén 3 méteres előkerttel lehet.

(3) Azon meglévő építmények esetében, ahol a szabályozási terv a meglévő épületet közlekedési terület szabályozásával, út szélesítésével érinti, csak az épület karbantartásával, fenntartásával kapcsolatos építési tevékenység folytatható.

(4) Azon meglévő építmények esetében, ahol az építmény részben a telekre meghatározott építési helyen kívül található, felújítás, helyreállítás és korszerűsítés engedélyezhető. Ezen építményeknél bármilyen jellegű bővítés csak az építési hely területén lehetséges.

(5) Azon meglévő építmények esetében, ahol a meglévő épület homlokzat/párkány és épületmagasság értéke az övezetre előírt értéket meghaladja, ott a bővítés vagy átalakítás engedélyezhető akkor is, ha a változtatás utáni állapot a szabályozásban előírt mértéket meghaladja, de az a meglévő állapotnál kedvezőbb eredménnyel jár, bővítés esetén a bővítmény homlokzat/párkány és épületmagasság értéke a szabályozásban meghatározottnál nem nagyobb.

(6)

(7)

(8)

(9)

(10) Az állattartással összefüggésben hígtrágya, trágyalé, csurgalékvíz kizárólag szivárgásmentes, szigetelt tartályban, medencében tárolható. A tároló anyagát úgy kell megválasztani, hogy az a korróziónak ellenálljon, élettartama legalább 20 év legyen. A tárolóhely mérete legalább 4 havi mennyiség befogadására legyen alkalmas. Istállótrágyát szigetelt alapú, a csurgalékvíz összegyűjtésére szolgáló gyűjtőcsatornákkal és aknával ellátott trágyatelepen kell tárolni. A tárolókapacitásnak elegendőnek kell lenni legalább 4 havi istállótrágya tárolására.

[ ]…

20. Üdülőházas üdülőterület

25. §45 (1) Az „Üü-1”, „Üü-2”, „Üü-3”, „Üü-4” jelű üdülőházas övezetben olyan - általában - kettőnél több üdülőegységet magába foglaló üdülő és szálloda rendeltetésű épület, üdülőtábor és kemping helyezhető el, amely túlnyomóan változó üdülői kör több napos tartózkodására szolgál, és elhelyezése, mérete, kialakítása, felszereltsége és infrastrukturális ellátottsága alapján az üdülési célú tartózkodásra alkalmas.

(2) Az üdülőházas üdülőövezetben építési használatának megengedett felső határértékei és telekalakítási szabályai:

	
	A
	B
	C
	D
	E

	
	
	Üü-1
	Üü-2
	Üü-3
	Üü-4

	1.
	Kialakítható legkisebb telekszélesség

és terület
	50 000 m2
	40m, 3000 m2
	60m, 10000 m2
	40m, 3000 m2

	2.
	Beépíthetőleg kisebb telek szélessége 

és területe
	50 000 m2
	30m, 2500 m2
	10 000 m2
	30m, 2500 m2

	3.
	beépítési mód:
	Szabadon álló
	Szabadon álló
	Szabadon álló
	Szabadon álló

	4.
	Megengedett legnagyobb beépítettség
	10 %
	30 %
	25 %
	40 %

	5.
	A megengedett

legnagyobb beépítési 

magasság
	Homlokzat-magasság: 9,5 m

Épületmagasság: 7,5 m
	Homlokzat-magasság: 12,5 m

Épületmagasság: 

10,5 m
	Homlokzat-magasság: 17,0 m

Épületmagasság: 15,0 m
	Homlokzat-magasság: 12,0 m

Épületmagasság: 10,5 m

	6.
	Oldalkert legkisebb mértéke
	10,0 m
	5,0 m
	10,0 m
	5,0 m

	7.
	Kialakítható legkisebb zöldfelület mértéke
	40 %
	40 %
	40 %
	40 %

